इसमें कैप्टन और ट्रेनर्स शामिल, बीते दिनों दिया था 470 प्लेन खरीदने का ऑर्डर
Air India announces hiring over 1,000 pilots, एअर इंडिया ने अपनी फ्लीट और नेटवर्क का विस्तार करने के लिए 1000 से ज्यादा पायलटों को नियुक्त करने के प्लान के घोषणा की है।
एअर इंडिया ने अपनी फ्लीट और नेटवर्क का विस्तार करने के लिए 1000 से ज्यादा पायलटों को नियुक्त करने के प्लान के घोषणा की है। इनमें कैप्टन और ट्रेनर्स भी शामिल हैं। एययलाइन के पास वर्तमान में 1,800 से ज्यादा पायलट हैं। हाल ही में कंपनी ने अपनी फ्लीट के बढ़ाने के लिए 470 नए विमान खरीदने का ऑर्डर दिया था।
एअर इंडिया ने पायलटों को हायर करने के लिए ऐडवर्टाइजमेंट निकाला है। इसमें लिखा है- हम अपने A320, B777, B787 और B737 फ्लीट में कैप्टन और फर्स्ट ऑफिसर्स के साथ-साथ ट्रेनर्स के लिए जॉब ऑफर कर रहे हैं। इसमें ये भी कहा गया है कि 500 ​​से ज्यादा विमान उसके बेड़े में शामिल हो रहे हैं।
सैलरी स्ट्रक्चर से नाराज कर्मचारियों का रतन टाटा को पत्र
एअर इंडिया पायलटों भर्ती ऐसे समय में कर रही है जब एयरलाइन के कर्मचारी बीते दिनों लागू किए गए रिवाइज्ड सैलरी स्ट्रक्चर को लेकर प्रदर्शन कर रहे हैं। एअर इंडिया के 1,500 से ज्यादा पायलटों ने इस मामले को लेकर टाटा संस के एमेरिटस चेयरमैन रतन टाटा को पत्र लिखा है और HR डिपार्टमेंट की शिकायत की है।
बीते दिनों दिया था एविएशन हिस्ट्री का सबसे बड़ा ऑर्डर
एयरलाइन ने बीते दिनों 470 विमानों के लिए एविएशन हिस्ट्री का सबसे बड़ा ऑर्डर दिया था। इस डील में एअर इंडिया को फ्रांस की कंपनी एयरबस से 250 एयरक्राफ्ट और अमेरिकी कंपनी बोइंग से 220 एयरक्राफ्ट मिलेंगे। 31 एयरक्राफ्ट साल के आखिर तक सर्विस में शामिल हो जाएंगे, बाकी विमान 2025 मिड तक आएंगे।
टाटा ग्रुप की 4 एयरलाइन्स के पास 220 एयरक्राफ्ट
ग्लोबल एविएशन लीडर बनना चाहता है एअर इंडिया 
एअर इंडिया नए एयरक्राफ्ट को बेड़े में शामिल कर दुनिया के लंबी दूरी के अन्य डेस्टिनेशन्स तक भी अपनी सर्विस को बढ़ाना चाहता है। यहां अभी विदेशी एयरलाइंस का दबदबा है और वो बड़े आराम से मार्केट के इस बड़े हिस्से को कंट्रोल कर रही हैं। एअर इंडिया के इस मार्केट में उतरने से गल्फ कैरियर्स को सीधे-सीधे भारतीय एयरलाइन से टक्कर मिलेगी।